**שאלון בנושא צרכים וחסמים לשירותי רווחה ובריאות של בוגרים ברצף האוטיסטי**

שלום רב,

לבוגרים ובוגרות ברצף האוטיסטי (המגוון האוטיסטי) ובני משפחותיהם יש צרכים רבים שלא נענים, ולאלו שכן קיים מענה במסגרת שירותי הרווחה והבריאות לעיתים יש חסמים שונים המפריעים לקבלם.

מטרת המחקר, שנערך על ידי חוקרים מאוניברסיטת בן גוריון, היא לזהות את הצרכים והחסמים לשירותי רווחה ובריאות של בוגרים (מעל גיל 18) במגוון האוטיסטי. לשם כך חובר **שאלון מקיף ונשמח שתענה/י עליו.**

מחקר זה הינו הראשון בישראל המכוון לזהות ולהבין את צרכי האוכלוסייה ההולכת וגדלה ואת חסמיה לשירותים. ככל שיהיו יותר משיבים לסקר, תוצאותיו ישקפו באופן טוב יותר את המצב בשטח ויוכלו לשמש באופן טוב יותר את כלל קהילת האוטיזם, בהם גם שותפינו למחקר הכוללים את משרד הרווחה, משרד הבריאות, והארגונים הפועלים לקידום זכויותיהם של האוכלוסייה.

תוצאות המחקר יפורסמו לכל קהילת האוטיזם, על מנת שיוכלו לשרת אותה ויוכלו לסייע בשיפור השירותים.

השאלון הוא **אנונימי לחלוטין**, ובכל מקרה אל התשובות יחשפו רק החוקרים.

כמו כן חשוב לציין, **שאין חובה לענות על השאלון**, שלא ניתן לדעת מי ענה ומי לא, ושהשירותים למי שלא ענה לא יפגעו.

**\* אם את/ה בוגר/ת בספקטרום** וברצונך לענות על השאלון בבקשה היכנס לקישור הבא:

[לינק לסקר בוגרים](http://bgumanagement.qualtrics.com/jfe/form/SV_9yJKuTzidg4vFYx" \t "_blank): <http://bgumanagement.qualtrics.com/jfe/form/SV_9yJKuTzidg4vFYx>

**\* אם את/ה קרוב/ת משפחה או אפוטרופוס של בוגר בספקטרום האוטיסטי**, שאינו יכול לענות על השאלון בעצמו או אינו מעוניין בכך, וברצונך לענות על השאלון, היכנס לקישור הבא:

[לינק לקרובי משפחה](http://bgumanagement.qualtrics.com/jfe/form/SV_e3XRTBWcGuobWoR): <http://bgumanagement.qualtrics.com/jfe/form/SV_e3XRTBWcGuobWoR>

השאלון האינטרנטי זמין בעברית בלשון זכר ונקבה, קיימת אפשרות של הקראה, וכן של סיוע בתמונות היכן שניתן. בנוסף, השאלון האינטרנטי זמין בערבית.

אם העדפתך היא לענות על שאלון מודפס או בכל דרך אחרת או בשפה אחרת, אנא פנה לפרטי הקשר מטה.

כמו כן **לכל שאלה ניתן לפנות** אל החוקרים:

דן וקסלר-דרעי, מרכז המחקר

בדוא"ל: danwek@post.bgu.ac.il ; בטלפון: 0546-363323 ; בפקס: 08-6477634

תודה רבה, צוות החוקרים

--------------

\*המחקר נעשה בשיתוף משרדי הרווחה והבריאות, בליווי וועדה מייעצת של בוגרים בספקטרום האוטיסטי, ובתמיכת מספר ארגונים הפועלים בארץ.

\* השאלון גובש יחד עם וועדה של בוגרים במגוון האוטיסטי.

\* המחקר קיבל את אישור וועדת האתיקה של אוניברסיטת בן גוריון.